Анімація

Анімація (од лат. animātiō — «одушевлїня») або мультиплікація (од лат. multiplicatio — «множіня») — то технічны способы створїня ілузії рухомых образів через швыдков змінов неподвижных кадрів (од 12 до 30 кадрів за секунду).

Анімаційне кіно, як і ігрове, є видом художнього кіна.

 Історія 

 Передісторія 
Перші спробы передати рух у малюнку были щи в античні часы. У першуй половині XIX стороча вчены (Жозеф Плато, Симон фон Штампфер) створили пристрої фенакістископ та стробоскоп, де дикы з малюнками обертали ся, створюючи ілюзію руху.

 30 авґуста 1877 — день народженя мальованої анімації (патент Еміля Рейно).
 1892 — Рейно відкривать «Оптичный театр».
 1898 — першый ляльковый фільм «Цирк ліліпутів».
 1906 — Джеймс Блектон выпускать «Комічні фазы смішных тварів» на кіноплівцї.
 1908 — Еміль Коль створює «Фантасмаґорію» з першым структурованым сюжетом.
 1910 — Владислав Старевич знімать першый у світї обємный мультфільм про жуків («Прекрасна Люканіда»).

 Кінематографічна анімація 
У 1914 році Уінзор Маккей створив динозавра Ґерті — першого героя з яскравым характером. Він же запровадив поділ праці: сам малював рух, а помічник — фон.

З розвитком технікы появились мультстанкы — апараты для покадрової зйомкы на плівку. Важным кроком стало винайденя перфорованого целулоїду (Рауль Барр), што дозволило точно фіксувати листы з малюнками.

 Дальшый розвиток 

 1928 — Уолт Дісней створює Міккі Мауса. Выходить першый звуковый мультфільм «Пароплавчик Віллі».
 1932 — першый кольоровый мультфільм («Квіты і дерева»).
 1937 — Дісней выпускать «Білосніжку і семеро ґномів» — величезный успіх і світова популярность.
 1940 — початок серії «Том і Джеррі» (Ханна і Барбера).
 1958 — Осаму Тедзука закладать основы японського аніме.
 1960 — «Флінтстоуны» — першый мультсеріал для дорослых.
 1969 — Роман Качанов створює образ Чебурашкы.
 1990 — старт серіалу «Сімпсоны».
 1995 — «Історія іграшок» (Pixar) — першый у світї повнометражный компютерный (3D) мультфільм.
 1999 — «Старик і море» Олександра Петрова став першым мультфільмом для формату IMAX (у 2000 році дістав «Оскар»).

 Термінологія 
Хоць термін «анімація» є майпоширенішый у світї, у бывшому СССР довгый час хосновали назву «мультиплікація». Як каже знамый мультиплікатор Федор Хитрук, се повязано з давньов технолоґіёв (щи до класичного малюваня), коли фіґуркы складали з окремых елементів — подібно до аплікації. Через подобность звуків тоту галузь назвали мультиплікаціёв.

На днесь основна класифікація розличать 2D-анімація; 3D-анімація; та Покадрова анімація (stop-motion).

Є і спецфічні виды, што потребують окремых знань: голкова, пісочна ци анімація на водї. Сама stop-motion ділить ся на пластилінову, лялькову, паперову тош.

Анімаційный фільм часто кличуть скорочено — мультфільм (або по-простому — «мультик»).
міні|Приклад короткої анімації

 Основны техникы 

 Мальована анімація 
Класичный вид, де художник малює на паперї ци плїнци кожну фазу руху персонажа (фазовка). Потїм рисункы фотографують і злучають у фільм.

 Компютерна мальована анімація (2D) 

 Растрова: малюваня прямо на компютері ци сканованя паперовых рисунків.
 Flash-анімація: техніка на базї проґрам Adobe Flash. Днесь застаріла, бо Adobe припинила підтримку Flash Player у 2021 році.

 Покадрова анімація (Stop-motion) 
Фотографуваня неподвижных обєктів з їх мінімалнов змінов між кадрами.

 Лялькова: створює ся з помочов ляльок-акторів. Першый таку анімацію зробив Олександр Ширяєв у 1906 році.
 Пластилінова: обєкты лїплять ся і міняють ся з пластиліну.
 Пісочна: малюваня порошком (пісок, сїль, кава) на склї з підсвітков.
 Іншы подїлы: Lego-анімація, піксіляція (з живыми акторами), фрізлайт (робота зо світлом).

 Тримірна компютерна анімація (3D) 
Вид компютерної ґрафікы. Тут не малюють, а моделюють обєкты у віртуальному просторі, настраюють світло, матеріалы і законы фізикы. Се схоже на роботу гончаря у віртуальному світї.